text: Nøgen kvinde gik tur i Taulov
  20 november 2011 kl. 09.57
  Politiet blev i nat kl. 00.14 tilkaldt til Jacob Hansens Vej i Taulov, da der gik en splitterravende nøgen kvinde rundt på gaden.
  - Kvinden, som er en 28-årig fra lokalområdet, var så beruset, at hun blev sat i detentionen, oplyser vagtchefen fra Sydøstjyllands Politi til Fredericia Avisen.
  Hvorfor kvinden havde smidt alt tøjet, må stå i det uvisse. Men hun vågner sikkert op med moralske tømmermænd i dag.
  